વાયુ પ્રદુષણમાં કાર્બન ડાઈઓક્સાઈડના પ્રમાણનું વધવું, કાર્બન, હાઈડ્રોજનના સંયોજનોના પ્રમાણનું વધવું, ગરમીનું વધવું તે ઉપરાંત કાર્બન અને ધૂળના રજકણોના પ્રમાણનું વધવું એ બાબતનો પણ સમાવેશ થાય છે. ધુમાડો એ કાર્બનના કણો છે. આ બધી જાતના કણો સ્વાસ્થ્ય માટે નુકશાન કારક છે. જંગલમાં આગ લાગે ત્યારે કાર્બન ડાઈઓક્સાઈડ સાથે ગરમી અને ધુમાડો પણ ઉત્પન્ન થાય છે. ધુમાડાના આ કણો બરફના ગ્લેસીયરો ઉપર જામી જાય છે અને વાતાવરણની ગરમીને બરફમાં વધુ પ્રસરાવે છે. એટલે ગ્લેસીયર વધુ ઓગળે છે. પાણીનું પ્રમાણ વધે છે. સમૂદ્રની સપાટી ઉંચી આવે છે. ગરમી પણ આવું જ કામ કરે છે. જો કે આ સુક્ષ્મ કણો વાદળ બાંધવાની ક્રિયા પણ કરે છે. જો સુક્ષ્મ કણો વાતાવરણમાં ન હોય તો વાદળો ન બંધાય અને વરસાદ ન પડે. સુક્ષ્મ કણો વગરની હવા નિચલા સ્તરના વાતાવરણ શક્ય નથી.